open-index/open-wikipedia-markdown huggingface dataset:
Slovakianajokoira

**Slovakianajokoira** () on slovakialainen koirarotu. Se kuuluu FCI-roturyhmään 6. Se on metsästyskoira, jota käytetään kotimaassaan petoeläinten ja villisikojen metsästykseen.

## Ulkonäkö

Rotu on väriltään musta punaruskein merkein. Ruumiinrakenne on keskivahva ja vankkaluustoinen. Mittasuhteiltaan se muistuttaa pitkähköä suorakaidetta. Säkäkorkeudeltaan urokset ovat 45–50 cm ja nartut 40–45 cm.

Rodun keskikarhea karvapeite on 2–5 cm pitkää, tiheää ja pinnamyötäistä. Pidempää karvaa esiintyy selässä, hännässä ja niskassa. Rodulla on myös tiheä aluskarva.

## Luonne ja käyttäytyminen

Luonteeltaan slovakianajokoira on rohkea. Se on myös väsymätön jäljittäjä, joka jaksaa seurata tunteja tuoretta jälkeä samalla haukkuen. Rodun suuntavaisto on poikkeuksellisen hyvin kehittynyt. 

## Alkuperä
Rotu on vanhojen balkanilaisten ajokoirien jälkeläinen.

## Lähteet
Alissa

**Alissa** on naisen etunimi, Alisa-nimen muunnelma. Heinäkuuhun 2025 mennessä sen on Suomessa saanut noin 1&nbsp;420 naista, joista suurin osa on vuoden 2000 jälkeen syntyneitä. Vuodesta 2025 lähtien Alissan nimipäivä on 14. heinäkuuta.

## Tunnettuja Alissoja
*Alissa Johnson (s. 1987), yhdysvaltalainen mäkihyppääjä
*Alissa White-Gluz (s. 1985), kanadalainen laulaja

## Kuvitteellisia Alissoja
*Alissa Nikkinen (ent. Mustavaara), televisiosarjassa Salatut elämät

## Lähteet
April (yhtye)

**April** on eteläkorealainen tyttöbändi, joka on perustettu vuonna 2015 DSP Medialla. Yhtyeen hajoamisesta ilmoitettiin 28. tammikuuta 2022.

Yhtye tunnetaan muun muassa kappaleestaan "Tinker Bell". Yhtyeen ensimmäinen albumi, *Dreaming*, ilmestyi elokuussa 2015. 

## Diskografia
*
*
*

## Lähteet
Akvarelleja Engelin kaupungista

**Akvarelleja Engelin kaupungista** on Jukka Viikilän ensimmäinen romaani, joka ilmestyi vuonna 2016. Se sai vuoden 2016 Finlandia-palkinnon, ja Jenni Noposen suunnittelema kansi menestyi Vuoden kaunein kirja -kilpailussa.

Romaani kertoo arkkitehti Carl Ludvig Engelistä. Viikilä teki ensin radiokuunnelman Engelistä ja myöhemmin kuunnelman pohjalta romaanin.

## Lähteet

## Aiheesta muualla
* Finlandia-palkitun romaanin Engel on sympaattisen ärsyttävä – vieraana kirjailija Jukka Viikilä. Yle Radio 1:n Kirjakerho.
Ihamäki (sukunimi)

**Ihamäki** on suomalainen sukunimi, joka on muun muassa seuraavilla henkilöillä:

*Anna Ihamäki (s. 2000), pesäpalloilija
*Anni Ihamäki (o.s. *Henttu*, ent. *Hautala*, s. 1982), radio- ja televisiojuontaja
*Antti Ihamäki (s. 1997), kestävyysjuoksija
*Ilkka Ihamäki (s. 1986), laulaja ja lauluntekijä, Anni Ihamäen puoliso
*Jussi Ihamäki (s. 1977), yleisurheiluvalmentaja
*Lauri Ihamäki (s. 2001), pesäpalloilija
*Niilo Ihamäki (1920–2014), radiotoimittaja
*Sini Ihamäki (s. 1991), jalkapalloilija
*Timo Ihamäki (1939–2014), lääkäri, Kokoomuksen kansanedustaja ja kaupunkineuvos.
Mobilen roomalaiskatolinen arkkihiippakunta

**Mobilen roomalaiskatolinen arkkihiippakunta** () on katolisen kirkon arkkihiippakunta Alabamassa Yhdysvalloissa. Siihen kuuluvat Biloxin, Birminghamin ja Jacksonin hiippakunnat.

## Piispat ja arkkipiispat
* Michael Portier (1825–1859)
* John Quinlan (1859–1883)
* Dominic Manucy (1884)
* Jeremiah O'Sullivan (1885–1896)
* Edward Patrick Allen (1897–1926)
* Thomas Joseph Toolen (1927–1969)
* John L. May (1969–1980)
* Oscar Hugh Lipscomb (1980–2008)
* Thomas John Rodi (2008– )

## Lähteet
Xiamen Shipbuilding Industry

**Xiamen Shipbuilding Industry Co. Ltd.** () on kiinalainen laivanrakennusyhtiö, jonka kanssa suomalainen Viking Line teki 23. marraskuuta 2016 aiesopimuksen M/S ''Viking Gloryn'' tilaamisesta Turku–Maarianhamina/Långnäs–Tukholma-reitille. Viking Glory luovutettiin Viking Linelle joulukuussa 2021. Sopimuksen arvo oli 225 miljoonaa euroa.

## Lähteet
Kivistö (Seinäjoki)

**Kivistö** on Seinäjoen kaupunginosa. Se sijaitsee noin kolmen kilometrin päässä kaupungin keskustasta kaakkoon. Kaupunginosan vuonna 2022 laskettu väkiluku on 3 069. Alue jaetaan myös läntiseen ja itäiseen Kivistöön. Länsi-Kivistö on osa Kantakaupungin suuraluetta, ja Itä-Kivistö on osa Kasperin suuraluetta.

Kivistöllä ja sen läheisyydessä sijaitsee useita palveluita, kuten ruokakauppa, posti, pub-ravintola, neuvola ja päiväkoti. Kivistöllä sijaitsevat myös Kivistön koulu ja Seinäjoen yhteiskoulu.

Kivistö koostuu kerrostalo-, rivitalo- ja omakotitaloalueesta. Alueella on 2010-luvulla purettu hieman vanhaa asuntokantaa ja rakennettu tilalle uutta.

## Kuvia

Tiedosto:Kivistö (Seinäjoki).jpg|1970-luvulla rakennettu kerrostalo Itä-Kivistössä.
Tiedosto:Seinajoki Kasperi Kivisto apt building.jpg|Lakean vuokratalo Kivistössä.
Tiedosto:Kivistön koulu Seinäjoki.jpg|Kivistön koulu.
Tiedosto:Rivitalo Kivistö, Seinäjoki.jpg|Rivitaloasutusta alueella.
Tiedosto:Kototie, Kivistö, Seinäjoki.jpg|Liikerakennus Kototiellä.
Tiedosto:Ruukintie 74, Kivistö, Seinäjoki.jpg|Länsi-Kivistön aluetta.


## Lähteet
Kotia päin

**Kotia päin** on Ilkka Järvi-Laturin ohjaama suomalainen draamaelokuva vuodelta 1989. Sen ovat käsikirjoittaneet ohjaajan kanssa Outi Nyytäjä ja Annina Enckell. Pääosia näyttelevät Ilkka Koivula, Jonna Järnefelt, Leena Suomu ja Risto Tuorila.

## Juoni
Rikollisten suosimaa kapakkaa Oulussa pitävän Ellin (Suomu) poika Mika (Koivula) pääsee opiskelemaan Helsinkiin. Vankilasta vapautunut isäpuoli (Tuorila) vaatii poikaa palaamaan Ouluun.

## Tuotanto
Järvi-Laturi sanoi saaneensa alkusysäyksen elokuvan tekemiseen iltapäivälehden jutusta ”Alamaailma kosti – ruumis löytyi satama-altaasta”.

Elokuva oli ensimmäinen pitkä näytelmäelokuva paitsi ohjaaja Järvi-Laturille, myös pääosien nuorille Koivulalle ja Järnefeltille ja kuvaaja Kjell Lagerroosille.

## Vastaanotto
*Kotia päin* sai ristiriitaisia arvioita. Sen tosipohjaisuutta kritisoitiin, vaikka tarina ei tarkoin seurannutkaan innoituksena olleita tapahtumia. *Helsingin Sanomien* Helena Ylänen piti sitä 1980-luvun ehkä parhaana kotimaisena. *[[The New York Times]]in* Jane Maslin piti elokuvaa outona, totisena ja ankeana, näyttelijäsuorituksia epämääräisinä ja loppuratkaisua yllättävänä mutta ei valaisevana.

Ohjaaja Järvi-Laturi palkittiin elokuvasta Anjalankosken elokuvapalkinnolla, Pohjoismaisella elokuvapalkinnolla ja Parhaan käsikirjoituksen Jussilla. *Kotia päin* voitti Belfortin EntreVues-festivaalien yleisöpalkinnon, Rouenissa lehdistön palkinnon ja Salzburgissa parhaan näytelmäelokuvan palkinnon.

## Lähteet

## Aiheesta muualla
*
*
Tapiroidea

**Tapiroidea** on kavioeläimiin kuuluva yläheimo, johon kuuluu tapiirien lisäksi joitain pieniä sukupuuttoon kuolleita heimoja.

Ensimmäiset yläheimon jäsenet ilmestyivät noin 50 miljoonaa vuotta sitten, ja niillä on piirteitä jotka viittaavat kärsän kehitykseen. Nykyisten tapiirien kärsä on norsun kärsää lyhyempi lihaskudoksesta koostuva nenän ja ylähuulen pidentymä. Vaikka kärsä ei ole säilynyt fossiileissa, voidaan tapiirien kärsän evoluutiota saada selville tutkimalla kallon muotoa ja nenäluun asentoa. Monella varhaisella Tapiroidean jäsenellä ei ollut paljon taaksepäin vetäytynyt nenäluu, vaikka niiden kalloissa oli suurentuneet nenäonkalot, mikä viittaa suurempaan, erikoistuneeseen kuonoon ja ylähuuleen.

## Luokittelu
Tapiroidea kuuluu kävioeläinten alalahkoon Ceratomorpha, johon kuuluvat myös sarvikuonot sukulaisineen.
### Fylogenia
Kladogrammi joka osoittaa Tapiroidean ja muiden kavioeläinten sukulaissuhteet.

## Lähteet

## Aiheesta muualla
* https://www.researchgate.net/publication/266486243_RECORDS_OF_TAPIROIDEA_GRAY_1825_MAMMALIA_PERISSODACTYLA_FROM_KAZAKHSTAN_-_AN_OVERVIEW
Ted Curson Plays Fire Down Below

**Ted Curson Plays Fire Down Below** on yhdysvaltalaisen trumpetistin Ted Cursonin vuonna 1962 julkaistu toinen albumi. Vuonna 1990 levy julkaistiin remasteroituna.

## Kappaleet
### A-puoli
#
#
#

### B-puoli
#
#
#

## Kokoonpano
* Ted Curson – trumpetti
*Gildo Mahones – piano
*George Tucker – kontrabasso
*Roy Haynes – rummut
*Montego Joe – conga

## Arvostelut
* Allmusic: 

## Lähteet
* ''Ted Curson Plays Fire Down Below'' discogs.com -sivustolla

### Viitteet
Portunuksen temppeli

**Portunuksen temppeli** tai **Fortuna Viriliksen temppeli** on antiikin roomalainen temppeli Roomassa. Se kuuluu parhaiten säilyneisiin roomalaisiin temppeleihin. On epäselvää, onko se omistettu alun perin Portunukselle vai Fortuna Virilikselle. Portunus oli avainten, ovien, karjan ja viljavarastojen jumala ja Fortuna Virilis miehisen onnen jumala. Temppeli on rakennettu 400–300-luvuilla eaa, ja sitä on korjattu vuosien 120–80 välisenä aikana ennen ajanlaskun alkua.

Temppeli sijaitsee antiikin Forum Boariumilla, missä pidettiin karjamarkkinoita, lähellä Tiber-jokea. Temppelin läheisyydessä oli myös Tiber-joen satama.

Temppeli noudattaa joonialaista pylväsjärjestelmää. Temppelin pohja on suorakulmio ja siihen kuuluu portiikki ja cella. Cella temppelissä huone, jonne sijoitettiin jumalien kulttipatsaat. Se on rakennettu tuffi- ja travertiinilohkareista. Pinta on käsitelty stukkorappauksella, joka on kuitenkin aikojen kuluessa kadonnut.

Vuonna 872 temppeli muutettiin kirkoksi, jolloin se sai nimen *Santa Maria Egiziaca*. Renessanssiajalla sitä alettiin kutsua nykyäänkin käytössä olevalla nimellä *Fortuna Virilis*. Se herätti paljon kiinnostusta antiikkia ihailleissa taiteilijoissa ja arkkitehdeissä, kuten Andrea Palladiossa ja Piraneisissa. Vuonna 1767 Englantiin, Somersetiin valmistui puutarhakoristeeksi Harmonian temppeli, joka on Portunuksen temppelin kopio.

Vuonna 1916 temppelin ympäriltä purettiin keskiajalla rakennetut lisärakenteet, joilla temppelistä oli tehty kirkko. Kohde ei ole avoinna yleisölle.

## Aiheesta muualla
Nikolai Daurkin

**Nikolai Ivanovitš Daurkin** , tšuktšiksi **Tangitan** (1730 Tšukotka, Venäjän kaukoitä – 1792) oli löytöretkeilijä ja tulkki. Hän oli venäläistynyt tšuktši.

Daurkin otettiin lapsena vanhemmiltaan venäläisten haltuun, kastettiin ja koulutettiin. Siperian kuvernööri Fedor Soimonov palkkasi hänet parantamaan venäläisten ja tšuktšien välejä.

Daurkin työskenteli 1760-luvun alkupuolella Friedrich Plenisnerin kanssa tehtävänä tutkia Tšuktšien niemimaata ja sen lähimeriä. Plenisner lähetti matkaan retkikunnan, ja 1763–1764 Daurkin ja geodeettikersantti Stepan Andrejev tutkivat Medvežsaaria ja Tšuktšien niemimaata. Matka St. Lawrence Islandille tehtiin kajakilla (*baidarka*). Siltä retkeltä on peräisin tieto, että "Tšuktšien niemimaan kohdalla on maata sekä Koluanmeren (nyk. Itä-Siperian meri) pohjoispuolella että Anadyrinmeren (nyk. Beringinmeri) itäpuolella". Daurkinin kuvaukset tosin olivat hyvin mielikuvituksellisia, Andrejev puolestaan käytti maltillisempaa kieltä. Tiedot kuitenkin levisivät tieteilijöiden luettavaksi, ja osa jopa merkitsi alueita karttoihin. Daurkin kuvaili Norton Soundissa tapaamiaan asukkaita, jotka kuvauksen perusteella voi tunnistaa ortodokseiksi ja siten venäläisiksi. Tarinoiden mukaan he olisivat olleet haaksirikkoutuneiden venäläisten jälkeläisiä,.

Daurkin liittyi 1787 Joseph Billingsin retkikuntaan yhdessä Ivan Kobelevin kanssa. Hän toimi oppaana ja tulkkina valmisteltaessa venäläisten käyntiä tšuktšien luona. Vuoden 1791 alkupuolen Daurkin and Kobelev oleilivat Amerikan rannikolla Alaskasta Kheuveren Riverillä saakka. Venäläisasutukselle ei löytynyt sillä matkalla vahvistusta, mutta tarina "kadonneesta Novgorodin siirtokunnasta" jäi elämään, ja se osoitettiin vasta 1940-luvulla sepitteelliseksi.

## Lähteet
* 

### Viitteet
Lompolo (Kittilä)

**Lompolo** on kylä Kittilän kunnan pohjoisosassa Lapin maakunnassa. Lompolo sijaitsee noin 60 kilometriä Kittilän kirkonkylästä pohjoiseen, Lompolojärven itärannalla. Lompolossa asuu vakituisesti noin 50 ihmistä. Kylästä avautuu järven yli näköala länteen Pallas-Ounastuntureille, jonne on 30-45 kilometrin matka.
   
Lompolo on suomen peräpohjalaismurteiden sana, jonka merkitys on ’joen varrella olevaa pieni järvi tai lampi’ sekä ’järvimäinen joen laajentuma’. Sana on lainattu samamerkityksisestä saamen sanasta (vrt. pohjoissaamen → *luoppal*, inarinsaamen *luobâl*). Sana esiintyy erityisesti vesistönimissä, lompolon ohella myös muodoissa lompalo, lompola ja lommol. 

Lompolon kylän ympäristön suurimpia järviä ovat Lompolojärvi, Särkijärvi ja Suksijärvi.

Lompolon aiempi koulu on nykyään yksityisomistuksessa, mutta siellä on järjestetty joitain kursseihin tai harrastukseen liittyviä kokoontumisia. 

## Lähteet

## Aiheesta muualla
*Pulju-Lompolo Erämaakylät ry (kittilankylat.fi)
Rautainen nuoruus

**Rautainen nuoruus** on Untamo Eerolan käsikirjoittama ja ohjaama kolmiosainen, osittain dramatisoitu dokumentti nuorisorikollisuudesta Tampereella. Sarja ensiesitettiin Yle TV2 -kanavalla tammikuussa 1989. Sitä on esitetty myös peruskoulun yläluokilla.

## 1: Juoksukeikka
Osassa 1 nimeltä ”Juoksukeikka” seurataan kolmen esimurrosikäisen pojan ajankäyttöä. He ovat luvatta poissa koulusta ja varastelevat rahaa ja muuta yksityisiltä ihmisiltä ja myymälöistä. Koulukuraattori joutuu selvittelemään asiaa ja pojista tulee poliisin tuttuja.

## 2: Juttu numero 4
Osa 2 on otsikoitu ”Juttu numero 4”. Siinä neljän nuoren autovarkauksiin ja myymälämurtoon syyllistynyt jengi jää kiinni ja asia ratkaistaan sovittelun avulla. 15 vuotta täyttäneet jengiläiset tuomitaan myös oikeudessa ehdolliseen vankeusrangaistukseen.

## 3: Katujen kapina
Kolmannessa osassa ”Katujen kapina” pohditaan, miten ja miksi nuorten rikosura saa alkunsa. Ohjelmassa haastatellaan nuoria rikoksentekijöitä, koulukuraattori Tapio Brusia ja erikoistutkija Esa Siekkistä.

## Esiintyjät

## Vastaanotto
*[[Studio – elokuvan vuosikirja#Elävän kuvan vuosikirja|Elävän kuvan vuosikirjassa 1990]]* Matti Apunen piti *Rautaista nuoruutta* tammikuun 1989 tärkeimpänä televisiotapauksena, ”vankkana tv-työnä” joka ”herättää keskustelua ravistelevalla sisällöllään ja muodollaan”. 
## Lähteet
Pogo (muusikko)

**Christopher Nicholas ”Nick” Bertke** (s. 26. heinäkuuta 1988), taiteilijanimeltään **Pogo**, on australialainen elektronisen musiikin artisti. Hän äänittää pieniä ääniä, lausahduksia ja melodioita elokuvista tai televisiosarjoista, ja muodostaa niistä sekvensoimalla uusia musiikkikappaleita. Suuri osa hänen töistään perustuu pelkästään äänitettyihin sampleihin ilman ulkopuolista musiikkia tai ääniefektejä.

Pogon ensimmäinen popkulttuuria miksaava kappale ”Alice” perustuu ''Liisa Ihmemaassa'' -animaatioelokuvan ääniin. Kun kappaleesta tuli suosittu, Disney otti Pogoon yhteyttä ja pyysi häntä miksaamaan Pixarin elokuviin perustuvia kappaleita. Yksi näistä kappaleista on ”Upular”, joka perustuu täysin elokuvan *[[Up – kohti korkeuksia|Up − kohti korkeuksia]]* ääniin.

Vuonna 2011 Pogo oli kiertueella Yhdysvalloissa ilman asianmukaista työntekijän viisumia, minkä vuoksi hän sai kymmenen vuoden porttikiellon Yhdysvaltoihin.

## Musiikki
Alex Eichlerin mukaan Pogo onnistuu parhaimmillaan tiivistämään elokuvan vahvimmat tunteet nopeasti kulutettavaan pop-kappaleeseen.

## Lähteet

## Aiheesta muualla
* Viralliset kotisivut
Jose Pekkala

**Jose Pekkala** (s. 31. lokakuuta 1962 Imatra) on suomalainen entinen jääkiekkoilija, pelipaikaltaan keskushyökkääjä. Hän pelasi suurimman osan urastaan I-divisioonassa edustaen Imatran Ketterää ja Saimaan Palloa, joista jälkimmäisessä Pekkala pelasi myös yhden SM-liigakauden (1985–1986). Hän pelasi myös useita ikäkausimaajoukkueiden arvokisoja. Ketterä on jäädyttänyt Pekkalan pelinumeron 9.

*[[Urheilulehti|Urheilulehden]]* toimituksen entisiä I-divisioonan pelaajia käsittelevässä analyysissä Pekkala mainitaan taitavaksi, nopeaksi, älyykkääksi ja herkkäkätiseksi, klassiseksi keskushyökkääjäksi. Häntä pidettiin yleisesti erittäin lupaavana pelaajana, jolla oli toimituksen mukaan rahkeita edetä urallaan NHL:ään asti, mutta Pekkala ei kuitenkaan siirtynyt perhesiteidensä vuoksi missään vaiheessa uraansa muualle kotiseudultaan Etelä-Karjalasta.

## Ura
### Seuraura
Pekkala on Imatran Ketterän kasvatti. Hän oli nostamassa kauden 1981–1982 päätteeksi seuran miesten joukkuetta II-divisioonasta I-divisioonaan. Pekkala oli kaudella 1983–1984 Ketterän paras pistemies, maalintekijä ja syöttäjä tehoilla 19+23=42, kuten myös kaudella 1984–1985 tehoilla 27+34=61, joilla hän jakoi I-divisioonan pistepörssin kahdeksannen sijan FoPSin Timo Sutisen kanssa.

Kaudeksi 1985–1986 Pekkala siirtyi Saimaan Pallon SM-liigajoukkueeseen. Hänen ainoaksi jäänyt SM-liigakautensa toi 35 runkosarjaottelussa tehot 10+15=25, joilla Pekkala jakoi joukkueen sisäisen pistepörssin voiton Aki Räisäsen ja Heikki Mälkiän kanssa. Pekkala jakoi myös liigan tulokkaiden syöttöpörssin voiton JyP HT:n Risto Kurkisen kanssa. SaiPa putosi kauden päätteeksi I-divisioonaan, jossa Pekkala oli kaudella 1986–1987 tehoilla 21+35=56 joukkueen paras syöttäjä ja toiseksi paras pistemies Tommi Takasen jälkeen.

Kolmen SaiPassa vietetyn vuoden jälkeen Pekkala palasi taas Ketterään. Hän oli kaudella 1990–1991 joukkueen toiseksi paras pistemies Jari Lippojoen jälkeen. Ketterä putosi kauden päätteeksi II-divisioonaan. Pekkala teki kaudella 1991–1992 35 runkosarjaottelussa hurjat tehot 40+76=116, joilla hän voitti koko II-divisioonan piste- ja syöttöpörssin. Pekkalan tehot ovat Ketterän seurahistorian yhden kauden piste- ja syöttöennätys. Häntä enemmän tehopisteitä yhden kauden aikana vuosina 1975–1999 toimineen II-divisioonan runkosarjassa ovat tehneet vain Pasi Sinikunnas ja Ján Jaško. Kaudella 1992–1993 Ketterä nousi takaisin I-divisioonaan. Pekkala lopetti pelaajauransa kevääseen 1993.

### Maajoukkueura

Pekkala pelasi alle 20-vuotiaiden MM-kilpailuissa vuonna 1982, jolloin hän voitti pronssia. Pekkala pelasi myös alle 18-vuotiaiden EM-kilpailuissa vuosina 1979 ja 1980, joista ensimmäinen turnaus päättyi hopeaan. Hän voitti koko turnauksen piste- ja syöttöpörssin tehoilla 2+11=13.

Pekkala edusti myös Suomen B-maajoukkuetta eli ns. "Sisu Teamia" Yhdysvalloissa pelatussa turnauksessa vuonna 1982, jolloin hän voitti pronssia.

## Muuta
Pekkalan isoveli Jari pelasi Josen kanssa Ketterässä.

## Tilastot

## Lähteet
*
*

### Viitteet
Asuntopulan aikana

**Asuntopulan aikana** (*One Week*, DVD-levityksessä suom. myös *Viikko rakennusmiehenä*) on Buster Keatonin ohjaama lyhyt komediaelokuva vuodelta 1920.

Elokuva on valittu Yhdysvaltain Kongressin kirjaston Kansalliseen elokuvarekisteriin.

## Näyttelijät

## Lähteet

## Aiheesta muualla
* One Week , International Buster Keaton Society
Alakurtin rautatieasema

**Alakurtin rautatieasema** ( kyrill. Алакуртти) on rautatieliikennepaikka Alakurtissa Venäjän luoteisosassa Murmanskin alueen Kantalahden piirissä. Suomalaisten aikaan Alakurtti kuului Sallan kuntaan.

Alakurtti sijaitsee Alakurtin radalla, joka rakennettiin talvisodan jälkeen ja siellä on puinen asemarakennus. Vuonna 1940 solmitun Moskovan rauhansopimuksen mukaan suomalaisten piti rakentaa ratayhteys Kemijärveltä Muurmannin radalle. Radan rakentaminen tapahtui samanaikaisesti Suomen ja Neuvostoliiton puolelta, ja neuvostoliittolaisten rakentama rata valtakunnan rajalle valmistui 25. helmikuuta 1941. Jatkosodan aikana saksalais-suomalaiset joukot liikennöivät Alakurtin radalla, ja vuonna 1941 Valtionrautatiet liikennöi normaaliliikennettä radan viralliselle pääteasemalle Voitajoelle sekä sotilasliikennettä Karhuun.

Tuohon aikaan Alakurtin rautatieaseman nimi oli **Tuntsa** (Tut, ratakm 1214+020), johon matkustajaliikenne jatkui vuoteen 1944 asti. Tuolloin se oli osa Kelloselkä-Karhu rataa.

Tämän rataosuuden miehitetyt liikennepaikat olivat Tuntsan asemien lisäksi Salla, Kutsa, Voitajoki ja muutamat laiturivaihteet. Vuodesta 1941 Tuntsa oli Suomen pohjoisin liikennepaikka, ja miehitetyllä alueella rajan takana se oli Voitajoki. VR:ltä jäi 15. syyskuuta 1944 Tuntsaan kolme veturia, joista yksi oli no. 259 ja muut olivat venäläisiltä aiemmin vallattua sotasaalisveturia. Perääntyessään syyskuussa 1944 saksalaisjoukot tuhosivat juuri korjatun rautatien mutta neuvostoliittolaiset korjasivat radan Kuolajärvelle asti. Liikenne loppui vuonna 1954, ja nykyään rata on purettu.

## Lähteet
Nurmen rautatieasema (Kouteron piiri)

**Nurmen rautatieasema**, entinen **Kutsa**, on entinen liikennepaikka Venäjällä Kouteron piirissä Alakurtin radalla.

Jatkosodan aikana saksalais-suomalaiset joukot liikennöivät Alakurtin radalla, ja 1941 VR liikennöi normaaliliikennettä radan viralliselle pääteasemalle Voitajoelle sekä sotilasliikennettä Karhuun.

Tuohon aikaan Nurmen rautatieaseman nimi oli Kutsa (Kts. ratakm 1190+360) ja Tuntsan asemien, ja Voitajoen lailla tämä oli miehitetty pysäkki.

Perääntyessään syyskuussa 1944 saksalaisjoukot tuhosivat rautatien Tuntsasta Suomen rajan suuntaan, mutta neuvostoliittolaiset korjasivat radan Kuolajärvelle asti, tosin liikenne loppui 1954, ja nykyään rata on purettu.

## Lähteet
Jennifer Siekkinen

**Jennifer Siekkinen** on suomalainen endurokuljettaja. Hän on enduron euroopanmestari naisten joukkuekilpailussa. Siekkinen edustaa Jämsän Seudun Moottorikerhoa.

## Saavutuksia

**2016**
*Enduron naisten joukkuekilpailun (Annamaria Karikuusi, Marita Nyqvist, Jennifer Siekkinen) Euroopan mestaruus
*Enduro D Suomen Cup 2016 1. sija

## Lähteet
Hyria (oppilaitos)

**Hyria** on Hyvinkäällä ja Riihimäellä toimiva, taustaorganisaatioltaan osakeyhtiömuotoinen koulutusorganisaatio (Hyria koulutusOy), jonka yhteydessä annetaan sekä ammatillista perusopetusta (Hyria ammattiopisto) että aikuiskoulutusta (aikuisopisto).

Hyrian liikevaihto oli vuonna 2015 noin 41,2 miljoonaa euroa, josta ammattiopiston osuus oli 60,3 ja aikuisopiston 35,4 prosenttia.

Hyriassa ammatillista perustutkintoa opiskeli vuonna 2015 yhteensä 2&nbsp;413 nuoriso-opiskelijaa (775 tutkintoa). Aikuiskoulutukseen osallistui (kurssitoiminta mukaanluettuna) samana vuonna 7&nbsp;207 henkilöä (581 tutkintoa). Oppilaitosmuotoisesti ammatillista perustutkintoa opiskeli Hyriassa vuonna 2015 keskimäärin 2&nbsp;936 opiskelijaa. Kaikkiaan Hyriassa opiskelee vuosittain noin 10&nbsp;000 ihmistä.

## Lähteet
Annamaria Karikuusi

**Annamaria Karikuusi** (s. 26. tammikuuta 1999) on suomalainen endurokuljettaja. Hän on kaksinkertainen enduron euroopanmestari naisten joukkuekilpailussa. Karikuusi edustaa Mäntsälän Moottorikerhoa.

## Saavutuksia

**2015**
*Enduron naisten joukkuekilpailun (Sanna Kärkkäinen, Marita Nyqvist, Annamaria Karikuusi) Euroopan mestaruus

**2016**
*Enduron naisten joukkuekilpailun (Annamaria Karikuusi, Marita Nyqvist, Jennifer Siekkinen) Euroopan mestaruus
*Enduro D Suomen Cup 3. sija

## Lähteet
Lost & Found (1986–89)

**Lost & Found (1986–89)** on The Kinks -yhtyeen 27. elokuuta 1991 Yhdysvalloissa julkaistu kokoelma-albumi. Levyn sisältö koostuu vuosina 1986–1989 levytetystä ja julkaistusta materiaalista, jolloin yhtye levytti MCA Recordsille.

## Kappaleet
*Kaikki kappaleet kirjoittanut Ray Davies, ellei toisin mainita.

#
#
#
#
#
#
#
#
#
#
#
#

## Lähteet
Falima Teao

**Falima Teao** (s. 1. tammikuuta 1931) on tokelaulainen henkilö. Hän toimi Tokelaun hallituspäämiehenä (ulu) helmikuusta 1997 helmikuuhun 1998 asti. Hän toimi myös Fakaofon konsulinjohtajana (faipule) tammikuusta 1996 tammikuuhun 1999 asti. 

## Lähteet
Pikku Jakenaron jätinkirkko

**Pikku Jakenaron jätinkirkko** on Pohjois-Pohjanmaalla Raahen Saloisissa Mattilanperällä sijaitseva jätinkirkko. Sille on ehdotettu ajoitukseksi 2500 eaa., mikä tekee siitä kivikauden loppuun sijoittuvan kohteen.

## Sijainti
Jätinkirkko sijaitsee Raahen kirkosta noin 14 kilometriä kaakkoon Mattilanperällä Jylhänharjun itäpuolella. Kun poikkeaan Mattilanperän tieltä (yhdystie 18565) Kopsaan johtavalle tielle ja ajaa sitä 700 metriä pohjoiseen, kohtaa Pikku Jakenarossa harjun päällä jätinkirkon. Paikka on Jylhänharjun itäreunaa seuraava kapea harjanne, joka on muodostunut moreeniharjun päälle. Täällä harju laskee jyrkähkösti kohti itää.

## Jätinkirkko
Jätinkirkko on suorakaiteen muotoinen matala kivivalli, jonka ulkomitat ovat 30 metriä pitkä (Ridderstadin mukaan 33 metriä ) ja 16 metriä leveä. Rakennelman laskennallinen pinta-ala on silloin 480 neliömetriä (m²). Vallin korkeus on vain 30–80 senttimetriä, mutta se on yllättävän leveä. Sisäalueen pituus on 27 metriä ja leveys 4–6 metriä. Jätinkirkon pituusakseli osoittaa 2° (astetta) vastapäivään eli pohjoiseen. Kivivallissa on matalampi kohta, jota kutsutaan portiksi. Se sijaitsee jätinkirkon keskikohdasta katsottuna 106° pohjoisesta vastapäivään eli lähes tarkalleen lännessä.

Kivivallin sisäpuolella on suoritettu arkeologinen kaivaus, jonka löytöinä saatiin talteen liuskeisestä kivestä tehtyjen esineiden kappaleita, kivi-iskoksia ja kvartsi-iskoksia. Muutama kvartsinkappale tulkittiin työkaluksi. Myös jätinkirkon vallien ulkopuolelta löytyi kvartsi-iskoksia.

Jos jätinkirkot ovat sijainneet aina merenrannassa, voidaan jääkauden jälkeisen maankohoamisen nopeudesta päätellä sen ikä. Raahen seudun rannansiirtymän kronologiassa jätinkirkon alarinne oli rantaa 3000–2500 eaa. Tämän perusteella jätinkirkolle on ehdotettu ajoitusta 2500 eaa.

## Ympäristö
Jätinkirkon ympäristössä saattaa olla enemmänkin muinaisjäännöksiä, sillä jätinkirkosta 130–140 metriä etelään polun itäpuolella löytyi halkaisijaltaan 4,5 metriä suuri kiviröykkiö. Sen korkeus on vain 20 senttimetriä ja sen keskikohdassa on kuoppa.

## Tutkimuksia
Vuonna 1986 suoritti Aulis Forss kohteessa arkeologisen kaivauksen. Seuraavina vuosina paikalla on käyty vain silmäilemässä paikkoja: vuonna 1994 oli tarkastus (Jaana Itäpalo), vuonna 1997 inventointi (Mika Sarkkinen) ja vuonna 2001 oli taas tarkastus (Pentti Koivunen).

## Historiaa
Tammikuussa 2001 kulki jätinkirkon läpi telaketjuilla liikkuva kaivuri. Sen kulku-uraa tasoitettiin vielä traktorilla. Jätinkirkon etelävallista tuhoutui 4 metriä leveä kohta ja sen itäisen vallin sisäosaan tuli myös vaurioita. Pohjoisvallista ei ole jäljellä paljoakaan alkuperäistä kiveystä.

## Hoitaminen
Läheisen Kettukankaan muinaisjäännösalueen hoitamisen tapaan myös Pikku Jakenaron jätinkirkon ja Hautakankaan alueita on hoidettu harvennushakkuilla.

## Katso myös
* Kettukankaan jätinkirkko sijaitsee noin 1,2 kilometriä länsi-luoteeseen Jylhänharjun eteläpuolella.

## Lähteet

## Aiheesta muualla
* The Megalithic Portal: Pikku Jakenaro Giant's Church, viitattu 25.11.2016
Japp–Klingemann-reaktio

**Japp–Klingemann-reaktio** on kemiallinen reaktio, jossa aromaattinen diatsoniumsuola reagoi diketonin tai β-ketohapon tai -esterin kanssa muodostaen hydratsonin. Reaktion raportoivat ensimmäisen kerran Francis Robert Japp ja Felix Klingemann vuonna 1888 ja reaktio on nimetty heidän mukaansa. Japp–Klingemann-reaktio on hyvin käytetty tapa valmistaa synteettisesti hyödyllisiä aromaattisia hydratsoneja.

## Reagenssit ja mekanismi
Japp–Klingemann-reaktio tapahtuu emäksisissä olosuhteissa kaikille aromaattisille diatsoniumsuoloille. Karbonyyliyhdisteenä käytetään tyypillisesti joko β-ketohappoa tai -esteriä. Reaktiomekanismin ensimmäisessä vaiheessa karbonyyliyhdisteestä muodostuu emäksisissä olosuhteissa enolaatti. Tämä nukleofiilinen enolaatti reagoi elektrofiilisen diatsoniumsuolan kanssa additioreaktiolla muodostaen välivaiheena diatsoyhdisteen. Tämä diatsoyhdiste hydrolysoituu emäksisissä olosuhteissa tetraedrimäiseksi välivaiheeksi. Tämä välivahe on epästabiili ja hajoaa hydratsoniksi ja ketohappojen tapauksessa hiilidioksidiksi ja ketoestereiden tapauksessa karboksylaatti-ioniksi. 
:

Japp–Klingemann-reaktioissa muodostuvat aromaattiset hydratsonit ovat hyödyllisiä orgaanisen kemian lähtöaineita. Usein reaktiota seuraa Fischerin indolisynteesi, jossa hydratsoni reagoi väkevän rikkihapon kanssa indolijohdannaiseksi.
:

## Lähteet
Jorma Aalto

**Jorma Aalto** -nimisiä henkilöitä ovat:

* Jorma Aalto (s. 1957), suomalainen hiihtäjä
* Jorma Aalto (s. 1986), suomalainen fantasiakirjailija
* Jorma S. Aalto (1935–2019), suomalainen oikeustieteen professori, oikeuskansleri 1986–1998
Florence Henderson

**Florence Agnes Henderson** (14. helmikuuta 1934 Dale, Indiana – 24. marraskuuta 2016 Los Angeles, Kalifornia) oli yhdysvaltalainen sitcom-näyttelijä, jonka tunnetuimpia rooleja oli äiti sarjassa *[[The Brady Bunch]]*.

Henderson aloitti uransa Broadwaylla, jossa hän oli ensimmäisessä pääosassaan musikaalissa *[[Oklahoma!]]*, ja sitten seurasivat *[[Sound of Music]]*, *[[Kuningas ja minä]]* ja *[[South Pacific]]*.

## Lähteet

## Aiheesta muualla

* 
* Florence Hendersonin kotisivu
Philadelphian roomalaiskatolinen arkkihiippakunta

**Philadelphian roomalaiskatolinen arkkihiippakunta** () on katolisen kirkon arkkihiippakunta Yhdysvalloissa. Siihen kuuluvat Allentownin, Altoona-Johnstownin, Erien, Greensburgin, Harrisburgin, Pittsburghin ja Scrantonin hiippakunnat.

## Piispat ja arkkipiispat
* Michael Francis Egan (1808–1814)
* Henry Conwell (1819–1842)
* Francis Kenrick (1842–1851)
* John Neumann (1852–1860)
* James Frederick Wood (1860–1883)
* Patrick John Ryan (1884–1911)
* Edmond Francis Prendergast (1911–1918)
* Dennis Joseph Dougherty (1918–1951)
* John Francis O'Hara (1951–1960)
* John Krol (1961–1988)
* Anthony Joseph Bevilacqua (1987–2003)
* Justin Francis Rigali (2003–2011)
* Charles Joseph Chaput (2011– )

## Lähteet
Marie Kondō

**Marie Kondō** (, s. 9. lokakuuta 1984 Tokio) on japanilainen ammattijärjestäjä ja kirjailija. Hänen *KonMari*-nimellä tunnettua kodintavaroiden järjestelymenetelmää käsittelevät elämänhallintaoppaansa ovat myyneet syksyyn 2016 mennessä yhteensä 6,5 miljoonaa kappaletta yli 40 kielellä.

Kondō perusti kodinjärjestelyn konsultointiyrityksensä 19-vuotiaana. *[[Time]]*-lehti valitsi hänet 100 vaikutusvaltaisimman ihmisen listalleen vuonna 2015. Kondō on naimisissa, ja hänellä on kolme lasta. Kondō kertoo saaneensa vaikutteita šintolaisuudesta.

Kondōn raivaus- ja järjestämismenetelmän periaatteena on, että kotiaan järjestelevä ihminen kysyy itseltään jokaisen esineen kohdalla ”tuottaako tämä esine minulle iloa”. Jos niin ei ole, hänen tulee luopua esineestä. Menetelmän kannattajien mukaan kodin tyhjentäminen turhasta tavarasta tällä tavalla johtaa pysyvään ja myönteiseen elämänmuutokseen myös mielen tasolla.

Kolmannen lapsensa syntymän jälkeen Kondō kertoi alkuvuodesta 2023, ettei enää pitänyt tärkeänä kotinsa pysyvää siistimistä. Hän sanoi arvostavansa enemmän lastensa kanssa viettämäänsä aikaa ja tavallaan luopuneensa jatkuvasta siistimisestä. Lausunnosta uutisoitiin ainakin läntisissä tiedotusvälineissä niin, että se päätyi otsikoihin niin Pohjois-Amerikassa kuin Euroopassakin.

## Suomeksi käännetyt kirjat
* 
* 
* 
* 

## Lähteet

## Aiheesta muualla
April

**April** voi tarkoittaa seuraavia:

* *April* tai *april*, huhtikuu useilla kielillä
* April, naisen etunimi
* April, suomalainen alternative metal -yhtye
* April, eteläkorealainen tyttöyhtye
* APRIL, Asia Pacific Resources International Holdings, Indonesiassa ja Kiinassa toimiva puu- ja paperiyritys

## Katso myös

* aprilli, huhtikuun 1. päivään liittyvä narrauspila
Tears for Dolphy

**Tears for Dolphy** on yhdysvaltalaisen trumpetisti Ted Cursonin vuonna 1964 julkaistu kolmas albumi. Vuonna 1993 levy julkaistiin CD:nä. Levyllä on kolme bonusraitaa 1. elokuuta 1964 nauhoituksista.

## Kappaleet
Kaikki kappaleet Ted Curson, ellei toisin mainita.
### A-puoli
#
#
#

### B-puoli
#
#
#

### Vuoden 1993 CD painos
#
#
#

## Kokoonpano
* Ted Curson – trumpetti, taskutrumpetti
* Bill Barron – tenorisaksofoni, klarinetti
* Herb Bushler – kontrabasso
* Dick Berk – rummut

## Arvostelut
* Allmusic: 

## Lähteet
* ''Tears for Dolphy'' discogs.com -sivustolla

### Viitteet
Tempo massimo

**Tempo massimo** (”Täyttä vauhtia”) on vuonna 1934 valmistunut italialainen romanttinen komediaelokuva. Se on Mario Mattòlin ensimmäinen ohjaustyö. Elokuvan pääosia esittävät Carla Mignone alias Milly ja Vittorio De Sica.

## Juoni
Professori Giacomo Benti viettää tätinsä ja miespalvelijansa kanssa rauhallista elämää Comojärven rannalla sijaitsevassa huvilassaan. Eräänä päivänä professorin ollessa veneilemässä seurapiirikaunotar Dora Sandri on vähällä pudota hänen päälleen laskuvarjolla. Benti kutsuu Doran huvilalleen ja rakastuu häneen. Saadakseen rakastettunsa huomion hän ryhtyy harrastamaan urheilua, mikä johtaa erilaisiin kommelluksiin ja väärinkäsityksiin. Lopulta Benti päätyy Milanoon, jossa Dora on menossa naimisiin vain hänen rahoistaan kiinnostuneen Bob Huertan kanssa. Päästyään selville juonesta Benti ryntää kirkkoon, pysäyttää häät ja pakenee morsiamen kanssa paikalta.

## Näyttelijät

## Tuotanto
Mario Mattòlin tuottama ja käsikirjoittama *Tempo massimo* on myös hänen ensimmäinen ohjaustyönsä. Alun perin sen ohjaajaksi oli ajateltu Carlo Ludovico Bragagliaa, joka vetäytyi projektista viime metreillä. Mattòlin tuottamissa revyissä esiintyneiden De Sican ja Millyn lisäksi siinä nähdään Anna Magnani toisessa elokuvaroolissaan.

*Tempo massimo* on välitön ja vauhdikas komedia, joka on tyyliltään paljon velkaa Mario Camerinin elokuville kuten *[[Kyllä miehet ovat roistoja]]* (*Gli uomini, che mascalzoni*, 1932). Elokuva menestyi kaupallisesti hyvin ja sai myös positiivisia arvosteluja ohjauksesta ja näyttelijäsuorituksistaan.

## Lähteet

## Aiheesta muualla
*
Milly

**Carolina Mignone** (26. helmikuuta 1905 Alessandria – 22. syyskuuta 1980 Nepi), taiteilijanimeltään **Milly**, oli italialainen näyttelijä ja laulaja.

Revyynäyttelijänä työskennellyt Milly teki 1930-luvulla myös muutamia elokuvia. Hän muutti ennen toista maailmansotaa Yhdysvaltoihin, mutta palasi sodan jälkeen Italiaan ja työskenteli jälleen laulajana ja näyttelijänä.

## Elokuvia
* *[[Tempo massimo]]*, 1934

## Lähteet
Talvisodan pommitukset Seinäjoella

**Seinäjoen pommitus talvisodassa** oli Neuvostoliiton ilmavoimien 3. helmikuuta 1940 noin kello 13:40 tekemä ainoa ilmapommitus Seinäjoelle, jolloin kolmetoista asukasta sai surmansa ja neljätoista haavoittui. Pommitus tehtiin 27 Iljušin DB-3 -pommikoneella.

Pommin osuessa Rajakadulla olevaan sirpalesuojaan sai välittömästi surmansa kymmenen ihmistä. Lisäksi haavoittuneista kolme menehtyi sairaalassa. Pommit osuivat myös Seinäjoen juna-aseman kolmannen luokan odotustilaan, vanhaan Marttilan kouluun, nykyiseen taidekoulu Oivaan, Ruukintien varrella olevaan viljavarastoon ja vanhalle kauppatorille. Loput pommit osuivat keskustan ulkopuolelle joen toisella puolella olleille pelloille.

## Lähteet
*
Coco

**Coco** voi tarkoittaa ainakin seuraavia:

* Coco, joki Keski-Amerikassa
* *[[Coco (vuoden 2009 elokuva)|Coco]]*, Gad Elmalehin ranskalainen elokuva vuodelta 2009
* *[[Coco (vuoden 2017 elokuva)|Coco]]*, Pixarin elokuva vuodelta 2017
* *[[Coco (albumi)|Coco]]*, Colbie Caillatin musiikkialbumi vuodelta 2007
* Co-Co, Britanniaa Eurovision laulukilpailussa 1978 edustanut yhtye
* CoCo, TRS-80 Color Computer, Motorolan vuosina 1980–1991 valmistama kotitietokone
* coco-taksi, kuubalainen taksi
* etunimenä:
** Coco Chanel (1883–1971), ranskalainen muotisuunnittelija
** Coco Lee (1975–2023), amerikankiinalainen poplaulaja
** Coco Martin (1930–1987), yhdysvaltalainen näyttelijä
** Coco Rocha (s. 1988), kanadalainen huippumalli
** Coco Vandeweghe (s. 1991), yhdysvaltalainen tennispelaaja
* sukunimenä:
** Ammy Coco, togolaissyntyinen laulaja, lauluntekijä ja tuottaja
** Francesco Coco (s. 1977), italialainen jalkapalloilija
** James Coco (1930–1987), yhdysvaltalainen näyttelijä
* Coco Bandicoot, hahmo *Crash Bandicoot* -pelisarjassa.
Psychework

**Psychework** on jyväskyläläinen melodista metallia esittävä yhtye. Yhtyeen esikoisalbumi ilmestyi Ranka Kustannuksen kautta syyskuussa 2016.

## Historia

Psycheworkin perustivat aiemmin Machine Meniin kuuluneet laulaja Antony Parviainen ja kitaristi J-V Hintikka. Yhtye sai alkunsa syksyllä 2012 Parviaisen sairastuttua leukemiaan, mistä hän ammensi uutta inspiraatiota musiikin tekemiseen. Keväällä 2013 kaksikko alkoi säveltää musiikkia Parviaisen sairausaikana kirjoittamien tekstien pohjalta.

Virallisesti Psychework esiteltiin marraskuussa 2015, ja tuolloiseen kokoonpanoon kuuluivat myös kitaristi Jere Kortelainen, basisti Ville Koskinen, kosketinsoittaja Otto Närhi ja Swallow the Sunissakin soittava rumpali Juuso Raatikainen. Yhtyeen ensiesiintyminen oli Jyväskylän Lutakossa 15. tammikuuta 2016.

Psycheworkin esikoisalbumi *[[The Dragon’s Year]]* ilmestyi Ranka Kustannuksen kautta 2. syyskuuta 2016. Se sijoittui 18:nneksi Suomen albumilistalla.

## Jäsenet

* J-V Hintikka – kitara
* Ville Koskinen – bassokitara
* Otto Närhi – kosketinsoitin
* Antony Parviainen – laulu
* Konsta Vehkala – rummut
* Juha Takanen – kitara

### Entiset jäsenet

* Juuso Raatikainen – rummut
* Jere Kortelainen – kitara

## Julkaisut

### Albumit

* 
* 
* 

### Singlet

* 
* 
* 
* 
* *Ghost Patrol* (2017)
* 
**Enemy Inside the Wire* (2020)
**Victorious* (2021)
**Abandoned* (2021)
**Kiova* (2023)
**Interstellar* (2023)

## Lähteet

## Aiheesta muualla

* Psycheworkin sivusto
*
Cesara

**Cesara** on kunta Pohjois-Italiassa Verbano-Cusio-Ossolan maakunnassa Piemonten alueella. 
Cesaran naapurikunnat ovat Arola, Civiasco, Madonna del Sasso, Nonio, Pella ja Varallo.

## Lähteet
Theodor Charpentier

**Theodor Charpentier** (; 20. elokuuta 1874 Pietari – 30. maaliskuuta 1954 Helsinki) oli suomalainen Venäjän keisarillisessa armeijassa palvellut tykistön kenraalimajuri.

Charpentierin vanhemmat olivat kenraalimajuri Fredrik Vilhelm Charpentier (1849–1918) ja hänen ensimmäinen puolisonsa Maria Dmitrieva (1853–1909). Hän kävi 1893–1896 Omskin kadettikoulua, 1. Paavalin sotakoulua Pietarissa sekä Konstantinin sotakoulua. Hän palveli sitten Turkestanin tykistöprikaatissa ja hänet ylennettiin luutnantiksi 1899. Charpentier kävi 1900–1903 Mihailin tykistöakatemian kurssin ja hänet ylennettiin alikapteeniksi 1902. Hän palveli sitten Henkivartioväen 2. tykistöprikaatissa 1903–1910 ja Henkivartioväen 3. tykistöprikaatissa 1910–1912.  Charpentier oli vuodesta 1912 Henkivartioväen 2. tykistöprikaatin 6. patterin päällikkönä. Hänet ylennettiin kapteeniksi 1907 ja everstiksi 1910.

Ensimmäisen maailmansodan aikana Charpentier komensi 2. tykistöprikaatin 6. patteria 1914–1916, 2. tykistöprikaatin mörssärijaosta 1916–1917 sekä viimeksi 204. tykistöprikaatia helmikuusta kesäkuuhun 1917. Hän erosi palveluksesta kenraalimajurina kesäkuussa 1917. 

Charpentier oleskeli Suomessa kesään 1918 saakka, jolloin hän liittyi Omskin alueella toimineeseen  amiraali Aleksandr Koltšakin komentamaan valkoiseen armeijaan. Charpentier toimi sitten Venäjän sisällissodan aikana Koltšakin armeijassa raskaan tykistön komentajana sekä tykistön ylitarkastajana. Hän jäi 1920 bolševikkien vangiksi Koltšakin armeijan kärsittyä tappion, mutta pääsi vuonna 1922 Suomen kansalaisena vapaaksi ja palasi Suomeen. Charpentier oli 1920-luvulla yksi emigranttijärjestö Venäjän yleissotilaallisen liiton (ROVS) salaisen tiedusteluorganisaation Suomen-johtajista yhdessä kenraalimajuri Eugèn Högströmin kanssa. Charpentier kuului samanaikaisesti myös suuriruhtinas Kirill Vladimirovitš Romanovia tukeneeseen kilpailevaan emigranttiliikkeeseen.

Theodor Charpentier oli naimisissa vuodesta 1918 Natalia Stepanovna Volkovan (1892–1954) kanssa. 

## Lähteet

## Aiheesta muualla
*Шарпантье Федор Федорович  Grwar.ru.
Starman

**Starman** voi tarkoittaa ainakin seuraavia:

* ”Starman”, David Bowien kappale vuodelta 1972
* *[[Starman (elokuva)|Starman]]*, John Carpenterin tieteiselokuva vuodelta 1984
* Starman, virolainen yritys.
* Starman, DC Comicsin sarjakuvissa esiintyvä hahmo.
Salahuddin Abdul Aziz

**Sulttaani Salahuddin Abdul Aziz** (8. maaliskuuta 1926 Selangor – 21. marraskuuta 2001 Kuala Lumpur) oli Malesian kuningas ja Selangorin sulttaani. Hän toimi Malesian kuninkaana vuosina 1999–2001. Hän kuoli vuonna 2001 oltuaan maan kuninkaana kaksi ja puoli vuotta. Selangorin sulttaaniksi hän nousi isänsä Hisamuddinin kuoltua vuonna 1960.

## Lähteet
Hykkyrän seisake

**Hykkyrä** (ratakm 216+337) on lakkautettu seisake Haminan vanhalla radalla Kouvolan kaupungissa. Seisake avattiin 16. huhtikuuta 1951 ja lakkautettiin 26.toukokuuta 1968. JuHa-radan takia Hykkyrä on jäänyt rataverkon ulkopuolelle.

## Lähteet
Vehkoja

**Vehkoja** (aiemmin *Vehkaoja*) on Hyvinkään kaupunginosa, joka sijaitsee vajaa kolme kilometriä kaupungin keskustasta (rautatieaseman seudulta) lounaaseen. Vehkoja rajoittuu lännessä Hyvinkäänkylään ja pohjoisessa Kruununpuistoon. Idässä naapureina ovat Hakalanmäki ja Mäkivehkoja; eteläpuolella on Kittelän kaupunginosa.

Kaupunginosan palveluihin kuuluvat muun muassa ruokakauppa, apteekki (Vehkojan apteekki), koulu (Vehkojan koulu ja Anttilan koulu), seurakuntakeskus ja päiväkoti.

Kaupunginosaa palvelee Hyvinkään rautatieaseman ja Hyvinkään sairaalan väliä kulkeva Hyvinkään paikallisliikenteen linja 1.

## Lähteet

## Aiheesta muualla

*Vehkoja (hyvinkaakuvat.com)
Viertola (Hyvinkää)

**Viertola** on Hyvinkään kaupunginosa, joka muodostaa Hyvinkään ydinkeskustan läntisen osan. Kaupunginosa kuuluu Hyvinkään vanhimpiin ja se kaavoitettiin jo vuonna 1922 Hyvinkään kaupungin ensimmäisessä yleiskaavassa. Viertolassa on lukuisia 1920- ja 1930-luvun puutaloja, mutta keskustan puoleisessa osassa Hangonsillassa myös uudempia kerrostaloja. Viertolan kaupunginosaa halkovat kaksi suurta katua, Uudenmaankatu ja Hyvinkäänkatu.

Viertolan palveluihin kuuluvat muun muassa päiväkoti, palloiluhalli ja urheilukenttä. Alle kilometrin päässä sijaitsevat muun muassa Hyvinkään rautatieasema, Hyvinkään lukio, Laurea-ammattikorkeakoulu, Suomen Rautatiemuseo sekä keskustan kaupat. 

Lähimmät paikallisliikenteen bussipysäkit (linja 1) sijaitsevat Uudenmaankadulla.
Death of a Clown

**Death of a Clown** on brittiläisen The Kinks -yhtyeen jäsenten Dave Daviesin ja Ray Daviesin kirjoittama musiikkikappale. Dave Davies julkaisi sen heinäkuussa 1967 ensimmäisenä soolosinglenään, jolloin se nousi Britannian Record Retailer -listan kolmanneksi. Lisäksi se julkaistiin The Kinksin samanvuotisella studioalbumilla *[[Something Else by The Kinks]]*.

## Tuotanto

The Kinks soittaa ”Death of a Clownin” taustat. Lisäksi kappaleessa vierailevat kosketinsoittaja Nicky Hopkins sekä Ray Daviesin vaimo Rasa Davies, joka laulaa taustalaulua.  Kappaleen monoversio kestää 3 minuuttia ja yhden sekunnin, ja stereoversio 3 minuuttia ja 12 sekuntia. Kappaleen intro keksittiin, kun Ray Davies soitti pianon jousia kuin harppua.

Vuonna 2011 Dave Davies kertoi Dave Davies: Kinkdom Come -dokumentissa, että laulu oli seurausta hänen tyytymättömyydestä omaan elämäänsä. Huolimatta siitä, että Daviesin elämään kuuluivat kuuluisuus, huumeet ja kauniit naiset, hän koki, että jotain puuttui. Tästä hän keksi kappaleen aiheeksi klovnin, joka saa ihmiset nauramaan, mutta on todellisuudessa itse surullinen.

Suomalainen lauluduo Pasi ja Pekka levytti kappaleesta vuonna 1972 Chrisse Johanssonin sanoittaman käännösversion ”Kuoleva klowni”.

## Julkaisu ja vastaanotto

”Death of a Clown” -single julkaistiin Britanniassa 7. heinäkuuta ja Yhdysvalloissa 2. elokuuta 1967. Singlen B-puoli oli ”Love Me Till the Sun Shines”. Kappale nousi Britannian Record Retailer -listan kolmanneksi. Yhdysvalloissa se ei saavuttanut sijoitusta. Britannian lisäksi kappale nousi top 5:een Alankomaissa, Belgiassa ja Länsi-Saksassa.

### Listasijoitukset

## Lähteet
Betsy DeVos

**Elizabeth "Betsy" DeVos** (s. 8. tammikuuta 1958) on yhdysvaltalainen poliitikko, yrittäjä, hyväntekijä ja koulutusaktivisti ja kotoisin Michiganista. Hänet nimitettiin Yhdysvaltain opetusministeriksi helmikuussa 2017.

## Elämä
Elisabeth DeVos, omaa sukua Prince, on kotoisin Michiganin Holland-nimisestä kaupungista. Hän on suorittanut bachelor-tutkinnon liiketalouden alalta ja opiskellut politiikan tutkimusta.

DeVos meni vuonna 1980 naimisiin Richard ”Dick” DeVos Jr.:n kanssa, joka on ollut ennen Betsy DeVosin ministerinuraa Yhdysvalloissa vaimoaan tunnetumpi. Aviomies on Amwayn perustajan poika ja omistaa osan isänsä yhtiöstä. Pariskunnalla on kaksi tytärtä ja poika. Amwayn perinnön takia DeVosit ovat miljardöörejä. Forbes-talouslehden mukaan perheen omaisuus on 5,1 miljardia dollaria. Aviomies on ollut ehdokkaana Michiganin kuvernööriksi. DeVos istuu monien yhtiöiden hallituksissa ja oli useita vuosia Michiganin republikaanien puheenjohtaja. Hän on myös useiden hyväntekeväisyysjärjestöjen johdossa.

## Poliittiset mielipiteet
DeVos kannattaa vanhempien oikeutta valita lastensa koulu vapaasti. Hän on puolisonsa kanssa tukenut miljoonilla dollareilla lobbaustyötä, jonka tavoitteena on muuttaa lainsäädäntöä niin, että yksityisiä kristillisiä kouluja voitaisiin tukea verovaroilla enemmän. DeVos on perustellut yksityiskoulujen suosimista sillä, että niiden luoma kilpailu parantaisi myös julkisia kouluja. Yhdysvalloissa asia on kiistanalainen, sillä seurauksena voi pikemminkin olla luokkaerojen kärjistyminen ja julkisten koulujen oppilaiden valikoitumisen entistä haastavammiksi. Molemmat DeVosit ovat kertoneet olevansa hyvin uskonnollisia ja sanoneet, että Betsyn kiinnostus ja motivaatio keskittyä koulutukseen kumpuaa häneen uskonnollisesta vakaumuksestaan.

## Opetusministerinä
DeVosin nimityksestä opetusministeriksi käytiin poikkeuksellisen tiukka äänestys. Senaatissa äänet menivät tasan 50-50, ja valinnan ratkaisi varapresidentti Mike Pence. Trump luonnehti Betsy DeVosia uudistajaksi. Nimitys oli Trumpin kiistanalaisimpia, sitä vastusti muun muassa opettajien ammattiliitto.

## Lähteet

## Aiheesta muualla
Vignone

**Vignone** on kunta Pohjois-Italiassa Verbano-Cusio-Ossolan maakunnassa Piemonten alueella. 
Vignonen naapurikunnat ovat Arizzano, Bee, Cambiasca, Caprezzo, Intragna, Premeno ja Verbania.

## Lähteet
Santa Ana

**Santa Ana** () voi tarkoittaa seuraavia:

;paikkoja:

* Santa Ana, kaupunki Yhdysvaltain Kalifornian osavaltiossa
* Santa Ana, kaupunki El Salvadorissa
* Santa Ana, kaupunki Costa Ricassa

;Espanjan laivasto:
* Santa Ana -luokka, vuosina 1729–1730 rakennettu linjalaivaluokka
** Santa Ana, vuonna 1729 valmistunut Santa Ana -luokan linjalaiva
* Santa Ana -luokka, 1780-luvulla rakennettu linjalaivaluokka
** Santa Ana, vuonna 1784 valmistunut Santa Ana -luokan linjalaiva.
The Wantons

**The Wantons** on Vaasassa vuonna 1963 perustettu rhythm and blues -yhtye, jonka nelivuotinen ura huipentui toimimiseen Jimi Hendrixin konsertin lämmittelijänä Helsingin Kulttuuritalolla vuonna 1967. The Wantonsin perustajajäseniä ovat Bengt Holm, Reino Kurki ja Krister Kulju. Yhtye keikkaili myös Ruotsissa ja olisi päässyt myös levyttämään, jos olisi suostunut laulamaan suomeksi. Yhtye piti 50-vuotisjuhlakonsertin Vaasan Strampenilla syyskuussa 2013.

Yhtyeen tarina alkoi, kun Bengt Holm, Reino Kurki ja Krister Kulju tapasivat rippileirillä 1963. Aluksi pojat harjoittelivat kitaroineen käyttäen vahvistimena Kurjen perheen putkiradiota. Kaikki hankkivat itselleen yhteensopivat farkut, bootsit, mustat poolopaidat ja nahkaliivit sekä punaiset Höfner-kitarat ja niille oikeat vahvistimet Reino Kurjen yrittäjäisän kustannuksella. Harjoituspaikkakin löytyi perheen leipomosta. Lopulta löytyi sotilassoittokunnassa kokemusta kerännyt rumpalikin, jolla oli punaiset rummut.

The Wantonsin tyylillisiä esikuvia olivat englantilaiset rhythm and blues -nimet kuten The Rolling Stones, The Yardbirds, The Animals, Van Morrison ja The Pretty Things. Yhtye sai paljon esiintymismahdollisuuksia, sillä 1960-luvun puolivälissä vaasalaiskouluilla järjestettiin tansseja lauantaisin, nuorisotalolla pidettiin bändikilpailuja ja torstaisin oli Popklubi. The Wantons oli ruotsinkielisen nuorison suosiossa ja kilpaileva The Slippers enemmän suomenkielisten mieleen.

The Wantons toimi aktiivisesti vuoteen 1967 asti, jolloin sen ura huipentui Jimi Hendrixin konsertin kolmannen lämmittelijän rooliin helsinkiläisten The Firstin ja New Joysin rinnalla. Vuonna 1983 aikuistuneet yhtyeen jäsenet kokosivat The Wantonsin uudelleen esiintyäkseen kerran ravintola Ernstissä. Senkin jälkeen yhtye esiintyi muutaman vuoden välein.

## Lähteet

## Kirjallisuutta
*Klinkmann, Sven-Erik: *Från Wantons till Wild Force. Nya sound i en gränsstad*. Gidlunds förlag, 2010. .
Ed Atkins

**Ed Atkins** (s. 1982) on brittiläinen taiteilija. Hän käyttää töissään monipuolisesti tekniikan suomia mahdollisuuksia: teräväpiirtotelevisioita, surround-ääniä ja digitaalista editointia.

Atkins on opiskellut kuvataidetta Lontoossa. Hän suoritti kandidaattitutkinnon Central Saint Martinsin taidekoulussa ja jatkoi maisteriksi Slade School of Fine Artissa.

Taiteilijan työnsä ohella Atkins luennoi Goldsmiths’ Collegessa Lontoossa.

Atkins oli yksi Helsingin Ars 17 -näyttelyn keskeisistä taiteilijoista. Hänen teoksensa täyttivät lähes kokonaisen kerroksen Kiasmassa.

## Lähteet